Ако България придобие Ф-16 ще влезе в други планове на НАТО, каза българският министър председател

Ако България придобие Ф-16 ще влезе в други планове на НАТО, каза българският министър председател

СОФИЯ, (BM) – Сделката със САЩ за изтребителите F-16 Block 70 все още не е договорена и България ще се опита да постигне максимални отстъпки, научи BulgarianMilitary.com, цитирайки Бойко Борисов.

„Нищо не е приключило. Пазарим се за максимално намаляване на цената на самолетите, за да имаме най-надеждната авиация. Защото, когато имаш голям клас изтребители, тогава влизаш и в други планове на НАТО. Примерно, нашата фрегата всички я знаят в НАТО и където има учения, тя е винаги там“, каза премиера пред журналисти.

Прочети още: Ген. Съби Събев – САЩ предложиха на България много добра пакетна сделка за Ф-16

Очаква се с придобиването на F-16 българската бойна авиация най-накрая да стане съвместима с НАТО и да участва в повече съюзнически учения.

България очаква да получи от САЩ до дни проектодоговор за покупката на 8 машини, като очакванията на правителството е в него да бъде посочена цена от 2.1 млрд. лева, а в последващите преговори тя да бъде свалена до 2 млрд. лева.

„Има изисквания – ако искаме да сме в НАТО, 2% от БВП трябва да влиза за въоръжение. Като искаш да членуваш в НАТО, трябва да имаш надеждна система за сигурност. Така че купуваме и се пазарим“ допълни премиера.

Прочети още: България може да си позволи до 2 млрд. лв. за 8 F-16, има шанс да няма сделка, каза Каракачанов

Модернизацията на Военновъздушните сили е най-скъпият военен проект, но финансовият министър Владислав Горанов съобщи преди ден, че България може да си позволи да го плати наведнъж. Правителството се надяваше да го изплати разсрочено, но трудно може да се договори изгодна финансова схема. По време на преговорите със САЩ се обсъждаше вариант за държавен заем, но кабинетът явно допуска друго развитие на нещата.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Mediapool